Milioi instrukzio segundoko

Milioi instrukzio segundoko edo MIPS (ingelesez millions of instructions per second) mikroprozesadoreen potentzia neurtzeko modu bat da. Hala ere, neurri hau erabilgarria da soilik prozesadoreak konparatzeko instrukzio-joko berarekin eta konpiladore berak konpilatutako benchmark-ak erabiliz eta optimizazio maila berarekin. Izan ere, litekeena da lan berak instrukzio kopuru desberdina behar izatea, baldin eta instrukzio-jokoak ere desberdinak badira; eta deskribatutako beste bi egoeretan antzeko arrazoiak izan daitezke. Konparazioetan, eskuarki, gailur-balioak irudikatzen dira; beraz, neurria ez da guztiz errealista. Prozesadoreak erabiltzen duen memoriak nola funtzionatzen duen ere funtsezko faktorea da prozesadorearen potentziarako, eta hori ez da kontuan hartzen MIPSekin egindako kalkuluetan. Arazo horiek direla eta, ikertzaileek SpecInt eta antzeko proba estandarizatuak sortu dituzte benetako funtzionamendua neurtzeko, eta MIPSak ez dira erabiltzen.

GNU/Linuxen munduan, MIPSak BogoMips gisa aipatzen dira.

MIPSen koma migikorreko aritmetikaren baliokidea flopa da.

8 eta 16 biteko mikroprozesadore asko KIPSetan neurtzen dira (kiloinstrukzioak segundoko), eta hori 0,001 MIPen baliokidea da. Intel 8080 helburu orokorreko lehen mikroprozesadoreak 640 KIP exekutatzen zituen. Intel 8086ak (16 bit), PCan erabiltzen den lehen mikroprozesadoreak, 800 KIP exekuta zitzakeen. Pentium 4 1700 MIPS ingurura iristen da.

 Instrukzio segundokoek denboran duten bilakaera 
ProzesadoreaIPSErlojuaUrteaIntel 8080640 KIPS2 MHz1974Intel 8086800 KIPS4,77 MHz1979Motorola 680001 MIPS8 MHz1979Intel 486DX54 MIPS66 MHz1992Intel Pentium100 MIPS60 MHz1993PowerPC 600s (G2)35 MIPS33 MHz1994ARM 7500FE35,9 MIPS40 MHz1996PowerPC G3525 MIPS233 MHz1997ARM10400 MIPS300 MHz1998Zilog eZ8080 MIPS50 MHz1999Sony "Allegrex" (PSPkoa)32 MIPS333 MHz2002Pentium 4 Extreme Edition9726 MIPS3,2 GHz2003ARM Cortex A82000 MIPS1 GHz2005Xbox360 IBM "Xenon" Single Core6400 MIPS3,2 GHz2005AMD Athlon 648400 MIPS2,8 GHz2005AMD Athlon FX-5712 000 MIPS2,8 GHz2005AMD Athlon 64 Dual Core18 500 MIPS2,2 GHz2005AMD Athlon 64 3800+ X2 (Dual Core)18 900 MIPS2,2 GHz2005Overclocked AMD Athlon 64 3800+ X2 (Dual Core)25 150 MIPS2,8 GHz2005Cell (PPE bakoitza)6400 MIPS3,2 GHz2006PlayStation 3ren Cell prozesadorea21 800 MIPS3,2 GHz2006AMD Athlon FX-60 (Dual Core)22 150 MIPS2,6 GHz2006Overclocked AMD Athlon FX-60 (Dual Core)24 300 MIPS2,8 GHz2006Overclocked AMD Athlon FX-60 (Dual Core)27 100 MIPS3,0 GHz2006AMD Ryzen Threadripper 3990X2,356,230 MIPS4,35 GHz2020

 Kanpo estekak 

 MIPS eta MSUak IBM z990ekin

Kategoria:Informatikako akronimoak
Kategoria:Mikroprozesagailuak